चार लाख बच्चे रेफर, इलाज की मॉनिटरिंग होगी
ऑनलाइन देनी होगी जानकारी
गैरहाजिर रहने पर कटेगा वेतन
राष्ट्रीयबाल स्वास्थ्य कार्यक्रम के तहत छह माह में 50 लाख बच्चों की स्क्रीनिंग की गई। उनमें से चार लाख बच्चों को इलाज के लिए अस्पतालों में रेफर किया गया। अब इसकी मॉनिटरिंग होगी कि जिन बच्चों को रेफर किया जा रहा है, उनकी अब क्या स्थिति है। स्क्रीनिंग के बाद बच्चों का हेल्थ कार्ड बनाया गया था।
हरप्रखंड के लिए दो मोबाइल टीमें
हरप्रखंड के लिए दो मोबाइल मेडिकल टीमें बनी हैं। टीम में दो आयुष चिकित्सक, एक नर्स और एक फार्मासिस्ट है। इनके लिए वाहन की व्यवस्था की गई है। इन्हें जांच और दवा किट उपलब्ध कराई गई है। यह टीम आंगनबाड़ी और स्कूलों में जाकर बच्चों के स्वास्थ्य की स्क्रीनिंग कर रही है। कौन टीम कहां जाएगी इसके लिए माइक्रो प्लान बनाया गया है। टीम जाने से पहले अग्रिम सूचना देगी। सूचना बेवसाइट पर देनी पड़ रही है।
फिल्ड में जाने वाली टीम के सदस्यों के अटेंडेंस के लिए राज्य स्वास्थ्य समिति ने पोर्टल तैयार किया है। इनका अटेंडेंस ऑनलाइन होता है। इससे यदि कोई सदस्य गैरहाजिर है, तो इसकी जानकारी हो जाती है। यदि किसी ने ऑनलाइन अटेंडेंस नहीं बनाया, तो उसका वेतन काट लिया जाएगा। टीम यदि नहीं जा रही है तो इसकी शिकायत जिला के सिविल सर्जन या प्रभारी चिकित्सा पदाधिकारी से की जा सकती है।
टीम को उसी दिन ऑनलाइन जानकारी देनी होती है कि कितने बच्चों की स्क्रीनिंग की गई। प्रत्येक टीम को टारगेट दिया गया है। उन्हें 80 से 100 बच्चों की स्क्रीनिंग करनी है। कुछ टीम एक दिन में 120 बच्चों की स्क्रीनिंग करती है जबकि कुछ 30 से 40 बच्चों की ही स्क्रीनिंग कर रही है। कम स्क्रीनिंग करने वालों को हिदायत दी गई है कि वे लक्ष्य के अनुरूप काम करें। कुपोषण, चर्म, रोग नेत्र रोग, एनिमिक, पेट में कीड़े जैसे साधारण बीमार के साथ-साथ बच्चों में कोई जन्मजात बीमारी या फिर कोई ऐसी बीमारी जिसके लिए आपरेशन की जरूरत होगी। वैसी बीमारी यदि पकड़ में रही है तो उसका इलाज कहां होगा। जिला अस्पताल या मेडिकल कालेज अस्पताल में होगा तो उन्हें वहां रेफर किया जाता है। जिन बच्चों को इलाज के लिए अस्पताल में रेफर किया जा रहा है उनका ऑनलाइन रिकार्ड रखा जा रहा है। राज्य स्वास्थ समिति के प्रशासी पदाधिकारी रजनीश कुमार के मुताबिक अब इन बच्चों को फॉलोअप करने का निर्देश दिया गया है। रेफर करने वाले डॉक्टर इन बच्चों की मॉनिटरिंग करेंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva